
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 610 

15 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και κωδικοποίηση της υπ’ αριθμ. ΥΠΠΟ/ 
ΓΝΟΣ/67343/29.12.2000 κοινής απόφασης των 
Υπουργών Εσωτερικών, Δημόσιας Διοίκησης και 
Αποκέντρωσης - Εθνικής Οικονομίας και Οικονο¬ 
μικών - Πολιτισμού (ΦΕΚ ΒΊ620) όπως έχει τρο¬ 
ποποιηθεί με τις υπ’ αριθμ. 4312/18.2.2009 (ΦΕΚ 
315/Β/20.2.2009) και ΕΥΤΟΠ/Δ/ΦV111α/266/28-1-2011 

(ΦΕΚ 240/Β/11.02.2011) όμοιες αποφάσεις. 1 

Τροποποίηση της υπ’ αριθμ. 6422/12-9-2012 (ΦΕΚ 275/ 
τ.Β'/711-10-2012) απόφασης του Περιφερειάρχη 
Θεσσαλίας περί συγκρότησης τριμελούς Επιτρο¬ 
πής θεμάτων Γης και Επίλυσης Διαφορών στην 

Περιφερειακή Ενότητα (Π.Ε.) Καρδίτσας. 

. 2 


ΑΠΟΦΑΣΕΙ Σ 

Αριθμ. ΕΥΠΟΤ/Δ/ΦVI11α/885 

Τροποποίηση και κωδικοποίηση της υπ’ αριθμ. ΥΠΠΟ/ 
ΓΝΟΣ/67343/29.12.2000 κοινής απόφασης των Υπουρ¬ 
γών Εσωτερικών, Δημόσιας Διοίκησης και Αποκέ¬ 
ντρωσης - Εθνικής Οικονομίας και Οικονομικών - 
Πολιτισμού (ΦΕΚ ΒΊ620) όπως έχει τροποποιηθεί με 
τις υπ’ αριθμ. 4312/18.2.2009 (ΦΕΚ 315/Β/20.2.2009) και 
ΕΥΤΟΠ/Δ/ΦνΐΙΙα/266/28-1-2011 (ΦΕΚ 240/Β/11.02.2011) 
όμοιες αποφάσεις. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007 - 2013» (ΦΕΚ 267/Α/3.12.2007), όπως τρο¬ 
ποποιήθηκε με τους ν. 3752/2009 (ΦΕΚ 40/Α/4.3.2009), 
3840/2010 (ΦΕΚ 53/Α/2010) και την από 18-12-2012 πρά¬ 


ξη νομοθετικού περιεχομένου «Κατεπείγουσες ρυθ¬ 
μίσεις για την οικονομική ανάπτυξη της χώρας (ΦΕΚ 
246/Α/2012), και ειδικότερα τα άρθρα 5 και 18 αυτού. 

2. Το ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α/14.11.2000), όπως τροποποιήθηκε 
και ισχύει, 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», όπως κυρώθηκε με 
το άρθρο πρώτο του π.δ. 63/2005 (ΦΕΚ 98/Α/22.4.2005), 

4. Το π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ 141/Α/ 
21-6-2012), όπως τροποποιήθηκε με το π.δ. 88/2012 (ΦΕΚ 
143/Α/4-7-2012) και το π.δ. 98/2012 (ΦΕΚ 160/Α/10-8-2012), 

5. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ /141/Α/21-6-2012), 

6. Την υπ’ αριθμ. Υ27/27.6.2012 (ΦΕΚ 2048/Β/28-6-2012) 
Απόφαση του Πρωθυπουργού «Καθορισμός αρμοδιο¬ 
τήτων του Αναπληρωτή Υπουργού Παιδείας και Θρη¬ 
σκευμάτων, Πολιτισμού και Αθλητισμού Κωνσταντίνου 
Τζαβάρα». 

7. Την υπ’ αριθμ. πρωτ. 16446/23-11-2012 (ΦΕΚ 3109/Β/ 
23-11-2012) κ.υ.α. των Υπουργών Οικονομικών, Διοικητικής 
Μεταρρύθμισης και Ηλεκτρονικής Διακυβέρνησης, Ανά¬ 
πτυξης, Ανταγωνιστικότητας Υποδομών, Μεταφορών και 
Δικτύων και Τουρισμού «Σύσταση Ειδικής Υπηρεσίας Συ¬ 
ντονισμού και Εφαρμογής του Υπουργείου Τουρισμού». 

8. Το γεγονός ότι από την παρούσα δεν προκαλείται 
πρόσθετη δαπάνη σε βάρος του κρατικού προϋπολο¬ 
γισμού, αποφασίζουμε: 

Την αναδιάρθωση της Ειδικής Υπηρεσίας Πολιτισμού 
και Τουρισμού, μετά την ίδρυση με το π.δ. 85/2012 (ΦΕΚ 
241/Α/2012), όπως τροποποιήθηκε και ισχύει, Υπουργείου 
Παιδείας και Θρησκευμάτων, Πολιτισμού και Αθλητισμού 
και Υπουργείου Τουρισμού, και την τροποποίηση και κω¬ 
δικοποίηση της υπ’ αριθμ. ΥΠΠΟ/ΓΝΘΣ/67343/29.12.2000 
Κοινής Απόφασης των Υπουργών Εσωτερικών, Δημό¬ 
σιας Διοίκησης και Αποκέντρωσης - Εθνικής Οικονο¬ 
μίας & Οικονομικών - Πολιτισμού (ΦΕΚ Β'1620), όπως 
έχει τροποποιηθεί με τις υπ’ αριθμ. 4312/18.2.2009 (ΦΕΚ 
315/Β/20.2.2009) και ΕΥΤΟΠ/Δ/ΦνΐΙΙα/266/28-1-2011 (ΦΕΚ 
240/Β/11.02.2011) όμοιες αποφάσεις ως εξής: 

Άρθρο 1 

Αναδιάρθρωση Ειδικής Υπηρεσίας Πολιτισμού 
και Τουρισμού 

1. Η Ειδική Υπηρεσία Πολιτισμού και Τουρισμού της 
Γενικής Γραμματείας Πολιτισμού του Υπουργείου Παι¬ 
δείας και Θρησκευμάτων, Πολιτισμού και Αθλητισμού 
αναδιαρθρώνεται και μετονομάζεται σε Ειδική Υπηρε¬ 
σία Τομέα Πολιτισμού, σύμφωνα με το Αρθρο 5 του 
ν. 3614/2007. Η Ειδική Υπηρεσία υπάγεται απευθείας στο 
Γ ενικό Γ ραμματέα Πολιτισμού του Υπουργείου Παιδείας 
και Θρησκευμάτων, Πολιτισμού και Αθλητισμού. 

2. Η Ειδική Υπηρεσία Τομέα Πολιτισμού έχει τις πα¬ 
ρακάτω αρμοδιότητες: 

ί. Την άσκηση καθηκόντων Ενδιάμεσου Φορέα Διαχεί¬ 
ρισης κατά τα οριζόμενα στο άρθρο 4 του ν. 3614/2007 
στα Επιχειρησιακά Προγράμματα «Ανταγωνιστικότητα 
και Επιχειρηματικότητα», «Περιβάλλον - Αειφόρος Ανά¬ 
πτυξη», «Εκπαίδευση και Δια Βίου Μάθηση», «Ανάπτυξη 
Ανθρώπινου Δυναμικού», «Ψηφιακή Σύγκλιση», «Διοικη¬ 
τική Μεταρρύθμιση», «Ευρωπαϊκή Εδαφική Συνεργασία», 
«Ενίσχυση της Προσπελασιμότητας» και στα Περιφερει¬ 
ακά Επιχειρησιακά Προγράμματα του ΕΣΠΑ, καθώς και 
την άσκηση καθηκόντων φορέα διαχείρισης κατά τα 
οριζόμενα στο άρθρο 36 παράγραφος 4 του ν. 3614/2007 
στο Πρόγραμμα Αγροτικής Ανάπτυξης (ΠΑΑ) και Ενδιά¬ 
μεσου Φορέα Διαχείρισης κατά τα οριζόμενα στο άρθρο 
36 παράγραφος 7 του ν. 3614/2007 στο Επιχειρησιακό 
Πρόγραμμα Αλιείας, για πράξεις αρμοδιότητας της Γ ε¬ 
νικής Γ ραμματείας Πολιτισμού του Υπουργείου Παιδείας 
και Θρησκευμάτων, Πολιτισμού και Αθλητισμού και των 
εποπτευόμενων φορέων της, σύμφωνα με το σύστημα 
διαχείρισης και ελέγχου και την αρχή της χρηστής δη¬ 
μοσιονομικής διαχείρισης. 

μ. Την άσκηση αρμοδιοτήτων σχεδιασμού, συντονι¬ 
σμού, διαχείρισης και παρακολούθησης της εφαρμογής 
του Εθνικού Αναπτυξιακού Προγράμματος της Γενικής 
Γ ραμματείας Πολιτισμού του Υπουργείου Παιδείας και 
Θρησκευμάτων, Πολιτισμού και Αθλητισμού και των 
εποπτευομένων φορέων της. 

3. Για την Ειδική Υπηρεσία Τομέα Πολιτισμού, εφαρμό¬ 
ζονται οι διατάξεις των άρθρων 5 και 18 του Ν. 3614/07. 

Αρθρο 2 

Διάρθρωση της Ειδικής Υπηρεσίας Τομέα Πολιτισμού 

Η Ειδική Υπηρεσία Τομέα Πολιτισμού, αναδιαρθρώνε- 
ται σε τέσσερις (4) μονάδες: 

Α. Προγραμματισμού, Συντονισμού και Αξιολόγησης 
Πράξεων. 

Β. Παρακολούθησης και Διαχείρισης Πράξεων. 

Γ. Προεγκρίσεων και Επιτόπιων Επαληθεύσεων 

Δ. Οργάνωσης και Υποστήριξης. 

Αρθρο 3 

Αρμοδιότητες Μονάδων Ειδικής Υπηρεσίας 
Τομέα Πολιτισμού 

Οι αρμοδιότητες της ως άνω Ειδικής Υπηρεσίας Τομέα 
Πολιτισμού κατανέμονται μεταξύ των Μονάδων της ως 
εξής: 

I. Μονάδα Α: Προγραμματισμού, Συντονισμού και Αξι¬ 
ολόγησης Πράξεων. 

ί. Ασκεί καθήκοντα σχεδιασμού και συντονισμού της 
εφαρμογής των πράξεων του τομέα του πολιτισμού των 
επιχειρησιακών προγραμμάτων του ΕΣΠΑ. 


ϋ. Εξειδικεύει, σε συνεργασία με την Εθνική Αρχή Συ¬ 
ντονισμού και τις καθ’ ύλην αρμόδιες υπηρεσίες συντο¬ 
νισμού τους στρατηγικούς στόχους του τομέα Πολιτι¬ 
σμού. Παρέχει στις εμπλεκόμενες Διαχειριστικές Αρχές 
τις εξειδικευμένες κατευθύνσεις και προτεραιότητες για 
την ικανοποίηση των παραπάνω στρατηγικών στόχων. 

ίϋ. Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος, στο πλαίσιο του οποίου έχει οριστεί Ενδιάμεσος 
Φορέας Διαχείρισης για δράσεις τομέα πολιτισμού. 

ίν.Έχει την ευθύνη ενημέρωσης και παρακολούθησης 
της εφαρμογής των συγχρηματοδοτούμενων πράξεων 
του τομέα Πολιτισμού, οι οποίες υλοποιούνται στα Επι¬ 
χειρησιακά Προγράμματα του ΕΣΠΑ, του ΕΣΣΑΑ και του 
ΕΣΣΑΑΛ, υποβολής των προτάσεων χρηματοδότησης 
και των προτάσεων κατανομής χρηματοδοτήσεων στη 
Δ/νση Δημοσίων Επενδύσεων του ΥΠΟΙΑΝ στο πλαίσιο 
της κατάρτισης του ΠΔΕ και της παρακολούθησης της 
διαδικασίας χρηματοδότησης των πράξεων. 

ν. Προβαίνει στην αναγκαία εξειδίκευση των κατηγο¬ 
ριών πράξεων που διαχειρίζεται σύμφωνα με τις κατευ¬ 
θύνσεις της Εθνικής Αρχής Συντονισμού και της καθ’ 
ύλην αρμόδιας Διαχειριστικής Αρχής. Μεριμνά επίσης 
για την εξειδίκευση, όπου απαιτείται, των απαραίτητων 
εργαλείων, προτύπων και προδιαγραφών για τη σωστή 
άσκηση των αρμοδιοτήτων διαχείρισης που της έχουν 
εκχωρηθεί σε συμφωνία με τη Διαχειριστική Αρχή του 
Προγράμματος και την Εθνική Αρχή Συντονισμού. 

νι. Συντάσσει και υποβάλλει, εφόσον αυτό απαιτείται, 
στη Διαχειριστική Αρχή για λογαριασμό της οποίας 
ασκεί καθήκοντα ενδιάμεσου φορέα διαχείρισης, προ¬ 
τάσεις για αναθεώρηση του οικείου Ε.Π., σύμφωνα με 
τα προβλεπόμενα στο άρθρο 33 του Κανονισμού (ΕΚ) 
1083/2006 για πράξεις της αρμοδιότητάς της. 

νϋ. Παρέχει στις Ειδικές Υπηρεσίες Διαχείρισης των 
Ε.Π. του ΕΣΠΑ την αναγκαία εξειδίκευση του τομέα πο¬ 
λιτισμού, προκειμένου να διασφαλιστεί η συμβατότητα 
των συγχρηματοδοτούμενων πράξεων με τις σχετικές 
θεματικές προτεραιότητες. 

νίϋ. Οργανώνει και παρακολουθεί σε συνεργασία με 
την οικεία Διαχειριστική Αρχή τη δημοσιότητα των κα¬ 
τηγοριών των πράξεων που διαχειρίζεται, σύμφωνα με 
τις κατευθύνσεις της Εθνικής Αρχής Συντονισμού. 

ιχ. Επεξεργάζεται και εισηγείται στην καθ’ ύλην αρμό¬ 
δια Διαχειριστική Αρχή αναλυτικά κριτήρια επιλογής και 
ένταξης για τις κατηγορίες πράξεων που διαχειρίζεται, 
σύμφωνα με τα προβλεπόμενα στο σύστημα διαχείρισης 
και ελέγχου. 

χ. Μεριμνά ώστε να διαδίδονται όσο το δυνατόν ευρύ¬ 
τερα οι πληροφορίες σχετικά με τις ευκαιρίες χρηματο¬ 
δότησης για τις κατηγορίες πράξεων που διαχειρίζεται. 

χι. Συντάσσει τις αναγκαίες αναφορές που ζητούνται 
από την αρμόδια Διαχειριστική Αρχή για λογαριασμό 
της οποίας ασκεί καθήκοντα ενδιάμεσου φορέα για την 
υποβολή των ετήσιων εκθέσεων και της τελικής έκθε¬ 
σης εκτέλεσης του αντίστοιχου Ε.Π., τη διενέργεια των 
προβλεπόμενων αξιολογήσεων, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

χϋ. Παρακολουθεί την πορεία εφαρμογής των κατη¬ 
γοριών πράξεων που διαχειρίζεται και ειδικότερα τη 
χρηματοοικονομική πρόοδό τους, τους ποσοτικοποιη- 

μένους δείκτες και τις προοπτικές εξέλιξής τους και 
εισηγείται στην αντίστοιχη Διαχειριστική Αρχή προτάσεις 
αναθεώρησής τους. 

χίϋ. Συνεργάζεται με την Εθνική Αρχή Συντονισμού, 
την αντίστοιχη Διαχειριστική Αρχή για λογαριασμό 
της οποίας ασκεί καθήκοντα ενδιάμεσου φορέα και 
την Επιτροπή και παρέχει σε αυτές κάθε πληροφορία 
που ζητείται. 

χιν. Καταρτίζει σε συνεργασία με τη Μονάδα Δ' και 
κοινοποιεί στην οικεία Διαχειριστική Αρχή το ετήσιο 
πρόγραμμα ενεργειών με ποσοτικούς και ποιοτικούς 
στόχους για τις κατηγορίες πράξεων που διαχειρίζε¬ 
ται, καθώς και εκθέσεις ανάλυσης της προόδου που 
επιτεύχθηκε. 

χν. Μεριμνά για την εφαρμογή και εξειδίκευση των 
οριζόμενων στην κοινή υπουργική απόφαση έγκρισης 
της Στρατηγικής Μελέτης Περιβαλλοντικών Επιπτώσεων 
εκάστου Επιχειρησιακού Προγράμματος για μέρος του 
οποίου έχει αναλάβει τη διαχείριση, στο πλαίσιο της 
υλοποίησής του. 

χνι. Παρακολουθεί την εφαρμογή των πολιτικών για 
τον πολιτισμό, όπως διατυπώθηκαν στο ΕΣΠΑ για κάθε 
Επιχειρησιακό Πρόγραμμα. 

χνϋ. Μεριμνά για τη διασφάλιση της συνέργειας και 
συμπληρωματικότητας μεταξύ των πράξεων που διαχει¬ 
ρίζεται και των πράξεων που εκτελούνται στο πλαίσιο 
του ΕΣΠΑ. 

χνϋί. Εισηγείται,εφόσον απαιτείται, την εκπόνηση με¬ 
λετών στη Μονάδα Δ', καθώς και εγχειριδίων διαδικα¬ 
σιών, ερευνών και εμπειρογνωμοσυνών σχετικών με τις 
αρμοδιότητές της. 

χιχ. Προετοιμάζει τις προσκλήσεις για την υποβολή 
αιτήσεων χρηματοδότησης πράξεων της αρμοδιότητάς 
της, λαμβάνοντας υπόψη τους ειδικότερους στόχους και 
δείκτες που πρέπει να επιτευχθούν, την πορεία των ήδη 
ενταγμένων πράξεων καθώς και τυχόν πρότερες ενέρ¬ 
γειες που απαιτούνται για την έκδοση της πρόσκλησης. 

χχ. Εκδίδει τις προκηρύξεις για την υποβολή αιτήσεων 
χρηματοδότησης πράξεων που διαχειρίζεται από τους 
άξονες προτεραιότητας των σχετικών Επιχειρησιακών 
Προγραμμάτων και παρέχει προς τους δυνητικούς δι¬ 
καιούχους, σαφείς και λεπτομερείς πληροφορίες του¬ 
λάχιστον σχετικά με: 

- τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του Ε.Π., 

- τις διαδικασίες για την εξέταση των αιτήσεων χρη¬ 
ματοδότησης και τις σχετικές χρονικές περιόδους, 

- τα κριτήρια για την ένταξη των προς χρηματοδό¬ 
τηση πράξεων, 

- τα αρμόδια στελέχη της Ειδικής Υπηρεσίας Τομέα 
Πολιτισμού, τα οποία μπορούν να παρέχουν πληροφο¬ 
ρίες σχετικά με την Πρόσκληση, 

- την υποχρέωση δημοσιοποίησης, εφόσον η πρόταση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

χχί. Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχείων 
τους. 

χχϋ. Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την αρμόδια Επιτροπή 
Παρακολούθησης, κριτήρια ένταξης. 

χχίίί. Μεριμνά για την έκδοση της απόφασης ένταξης 


των πράξεων στους άξονες προτεραιότητας των σχε¬ 
τικών επιχειρησιακών προγραμμάτων, μετά την ολοκλή¬ 
ρωση της διαδικασίας έκδοσης συμφώνου αποδοχής 
όρων ένταξης. Μεριμνά για την έκδοση τροποποιήσεων 
της απόφασης ένταξης ή ανάκλησης αυτής, κατόπιν 
σχετικής συνεργασίας με την Μονάδα Β'. Μεριμνά για 
τη δημοσιοποίηση των σχετικών αποφάσεων στην οι¬ 
κεία ιστοσελίδα, καθώς και όπου αλλού απαιτείται με 
βάση τα προβλεπόμενα στο σύστημα διαχείρισης και 
ελέγχου, σε συνεργασία με τη Μονάδα Δ'. 

χχίν. Υποβάλλει στην Επιτροπή τις απαιτούμενες για 
τα μεγάλα έργα πληροφορίες με βάση το άρθρο 40 του 
Κανονισμού 1083/2006. 

χχν. Παρακολουθεί τη διαχείριση και εφαρμογή των 
πράξεων που διαχειρίζεται μέσω του Εθνικού Προγράμ¬ 
ματος Ανάπτυξης (Ε.Π.Α.). Συντονίζει και διαχειρίζεται 
την εφαρμογή των πράξεων που διαχειρίζεται μέσω 
του Εθνικού Αναπτυξιακού Προγράμματος (Ε.Α.Π.) της 
Γενικής Γραμματείας Πολιτισμού του Υπουργείου Παι¬ 
δείας και Θρησκευμάτων, Πολιτισμού και Αθλητισμού, 
σύμφωνα με το εφαρμοζόμενο σύστημα διαχείρισης 
και ελέγχου. 

χχνί.'Εχει την ευθύνη για την ακρίβεια, την ποιότητα 
και πληρότητα των στοιχείων αρμοδιότητάς της που 
καταχωρεί στο ΟΠΣ. 

χχνϋ. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επιθεω¬ 
ρήσεις, καθώς και από όλα τα αρμόδια ελεγκτικά όργα¬ 
να της Ελλάδας ή της Ε.Ε. και παρέχει σε αυτά όλα τα 
αναγκαία στοιχεία για την απρόσκοπτη διενέργεια αυ¬ 
τών. Αποδέχεται διοικητικές ή επιτόπιες επιθεωρήσεις 
από την οικεία Διαχειριστική Αρχή και παρέχει σε αυτή 
όλα τα αναγκαία στοιχεία προκειμένου να επιβεβαιωθεί 
η κατά τον δέοντα τρόπο άσκηση των καθηκόντων που 
της έχουν ανατεθεί. 

χχνίϋ. Τηρεί επί τρία έτη μετά την πληρωμή από την 
Επιτροπή του τελικού υπολοίπου για το ΕΠ Πολιτισμός 
2000-2006 όλα τα δικαιολογητικά έγγραφα τα σχετικά 
με τις δαπάνες και τους ελέγχους που αφορούν το 
συγκεκριμένο Επιχειρησιακό Πρόγραμμα και παρέχει 
κάθε αναγκαία πληροφορία στην Επιτροπή καθώς και 
σε κάθε αρμόδιο φορέα. Η προθεσμία αυτή διακόπτεται 
σε περίπτωση δικαστικών διώξεων ή κατόπιν αιτιολο¬ 
γημένης αίτησης της Επιτροπής. 

χχίχ. Ενημερώνει τις αρμόδιες υπηρεσίες της Ευρω¬ 
παϊκής Επιτροπής και τα αρμόδια όργανα για την ολο¬ 
κλήρωση του ΕΠ Πολιτισμός 2000-2006. 

II. Μονάδα Β: Παρακολούθησης και Διαχείρισης Πρά¬ 
ξεων 

ί. Μεριμνά για την επιβεβαίωση της διαχειριστικής 
επάρκειας των δυνητικών δικαιούχων των κατηγοριών 
πράξεων που διαχειρίζεται με βάση τα προβλεπόμενα 
στο σύστημα επιβεβαίωσης της διαχειριστικής επάρ¬ 
κειας των δικαιούχων. 

ϋ. Παρακολουθεί την πορεία υλοποίησης των πράξεων 
που διαχειρίζεται και ειδικότερα την υλοποίηση του 
φυσικού αντικειμένου, τη χρηματοοικονομική πρόοδό 
τους, τους ποσοτικοποιημένους δείκτες καθώς και τις 
προοπτικές εξέλιξής τους Διαβιβάζει, κατά την κρίση 
της, αίτημα τροποποίησης στη Μονάδα Α' για επανα¬ 
ξιολόγηση μιάς Πράξης, αν κατά την πορεία υλοποί¬ 
ησης της Πράξης διαπιστωθεί ανάγκη τροποποίησής 
της, Επικαιροποιεί την απόφαση ένταξης καθώς και το 

Τεχνικό Δελτίο Πράξης, σε περίπτωση όπου κατά την 
πορεία υλοποίησης μιας πράξης επέρχονται αλλαγές 
που δεν απαιτούν την επαναξιολόγησή της, Μεριμνά 
για την υλοποίηση των Πράξεων με βάση την απόφα¬ 
ση ένταξης και τις αναληφθείσες νομικές δεσμεύσεις 
καθώς και για τη συμμόρφωσή τους με τους ισχύοντες 
κοινοτικούς και εθνικούς κανόνες καθ’ όλη την περίοδο 
της υλοποίησής τους. 

στο πλαίσιο αυτό: 

(α) Συλλέγει τις περιοδικές εκθέσεις προόδου που 
υποβάλλουν οι δικαιούχοι, παρακολουθεί συστηματικά 
και μέσω επιτόπιων επαληθεύσεων το χρονοδιάγραμμα 
και την πορεία υλοποίησης των συγχρηματοδοτούμενων 
πράξεων. 

(β) Εντοπίζει προβλήματα κατά τη διάρκεια υλοποίη¬ 
σης των πράξεων και μεριμνά για την έγκαιρη επίλυσή 
τους. 

(γ) Συλλέγει και καταχωρεί στο ΟΠΣ τα δελτία παρα¬ 
κολούθησης της προόδου των πράξεων που υποβάλ¬ 
λουν οι δικαιούχοι. 

(δ) Εξετάζει το βαθμό επίτευξης των ετήσιων πο¬ 
σοτικών στόχων των πράξεων, σύμφωνα με τις αρχι¬ 
κά αναληφθείσες νομικές δεσμεύσεις. Σε περίπτωση 
απόκλισης από τους όρους της απόφασης ένταξης ή 
χρονικών καθυστερήσεων μεγαλύτερων των έξι μηνών, 
σε σχέση με την προγραμματισθείσα πρόοδο, προβαί¬ 
νει σε επανεξέταση της πράξης και στην περίπτωση 
αδικαιολόγητων αποκλίσεων, δύναται να εισηγηθεί την 
ανάκληση της απόφασης ένταξης της πράξης. Οι απο¬ 
φάσεις ένταξης πράξεων που ανακαλούνται δημοσιεύ¬ 
ονται στην κεντρική ιστοσελίδα του ΕΣΠΑ. 

(ε) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις 
για τη δημοσιότητα σύμφωνα με τις απαιτήσεις των 
άρθρων 8 και 9 του Κανονισμού 1828/06, την τήρηση 
χωριστής λογιστικής μερίδας ή επαρκούς λογιστικής 
κωδικοποίησης και την τήρηση των πολιτικών σύμφωνα 
με τις ισχύουσες διατάξεις και τις οδηγίες και κατευ¬ 
θύνσεις της Εθνικής Αρχής Συντονισμού. 

(στ) Προτείνει μέτρα υποστήριξης των δικαιούχων 
προκειμένου να ανταποκριθούν στις υποχρεώσεις τους. 

(ζ) Μεριμνά για την έκδοση της απόφασης ολοκλή¬ 
ρωσης της πράξης. 

(η) Τηρεί πλήρη φάκελο έργου κατά τα προβλεπόμενα 
στο σύστημα διαχείρισης και ελέγχου. 

μι. Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 

ιν. Διενεργεί διοικητικές επαληθεύσεις κατά τα προ¬ 
βλεπόμενα στο άρθρο 8 του ν. 3614/2007 προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγματο¬ 
ποίηση των δαπανών που δηλώνουν οι δικαιούχοι καθώς 
και η συμμόρφωση των πράξεων προς τους εθνικούς 
και κοινοτικούς κανόνες. Στο πλαίσιο αυτό συλλέγει τα 
δελτία δήλωσης δαπανών που υποβάλλονται από τους 
δικαιούχους και τα καταχωρεί στο ΟΠΣ, μετά από τη 
διενέργεια διοικητικής επαλήθευσης σε κάθε δήλωση 
δαπάνης, κατά την οποία επιβεβαιώνεται με τα κατάλ¬ 
ληλα έγγραφα, ότι: 

- η δηλωθείσα δαπάνη είναι πραγματική, 

- τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 


- οι δηλώσεις δαπανών από τους δικαιούχους είναι 
ακριβείς, 

- η πράξη και η δαπάνη είναι σύμφωνες με το εθνικό 
και κοινοτικό δίκαιο, 

- τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση μεγάλου πλήθους δικαιολογητικών 
εγγράφων είναι δυνατόν να πραγματοποιούνται δειγμα¬ 
τοληπτικές επαληθεύσεις βάσει μεθόδου δειγματοληψί¬ 
ας κατά τα προβλεπόμενα στο Σύστημα Διαχείρισης και 
Ελέγχου. Επίσης δύναται στο πλαίσιο παρακολούθησης 
του χρονοδιαγράμματος και της πορείας υλοποίησης 
των πράξεων δύναται να διενεργεί επιτόπιες επαλη¬ 
θεύσεις σε συνεργασία και συμπληρωματικότητα με τη 
Μονάδα Γ' (μέσω της σύστασης κοινών οργάνων αποτε- 
λουμένων από στελέχη των δύο Μονάδων), στο πλαίσιο 
του ενιαίου ετήσιου προγράμματος επαληθεύσεων. 

ν. Τηρεί αρχεία στο ΟΠΣ για τις επαληθεύσεις που 
διενεργεί σύμφωνα με τα πρότυπα και διαδικασίες του 
συστήματος διαχείρισης και ελέγχου. 

νί. Προβαίνει στην ακύρωση μέρους ή του συνόλου της 
δημόσιας συνεισφοράς της πράξης, η οποία επιβάλλεται 
βάσει επαλήθευσης σύμφωνα με τις διαδικασίες που 
προβλέπονται στο άρθρο 26 του ν. 3614/2007 και στις 
κανονιστικές πράξεις που εκδίδονται κατ’ εξουσιοδό¬ 
τηση αυτού, καταχωρώντας τις αντίστοιχες λογιστικές 
εγγραφές στο ΟΠΣ. 

νϋ. Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, εισηγείται στον αρμόδιο διατάκτη της σχε¬ 
τικής δαπάνης για την έκδοση απόφασης ανάκτησης 
αχρεωστήτως καταβληθέντων ποσών, σύμφωνα με τα 
οριζόμενα στην ΥΠΑΣΥΔ. 

νίϋ. Παρέχει στη Μονάδα Γ' τα απαιτούμενα στοιχεία 
για την υποβολή απαντήσεων στα πορίσματα ελέγχου 
των αρμόδιων εθνικών και κοινοτικών ελεγκτικών ορ¬ 
γάνων. 

ιχ. Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού και σύμφωνα με τους 
κανόνες του συστήματος διαχείρισης και ελέγχου. 

χ. Εξειδικεύει όπου απαιτείται τις απαιτήσεις τήρησης 
στοιχείων στο επίπεδο των δικαιούχων για τη διασφά¬ 
λιση επαρκούς διαδρομής ελέγχου, σύμφωνα με τα 
προβλεπόμενα στο σύστημα διαχείρισης και ελέγχου. 

χι. Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και 
τις επαληθεύσεις που πραγματοποιούνται σε σχέση 
με κάθε δαπάνη των πράξεων που διαχειρίζεται για 
σκοπούς πιστοποίησης και ενημερώνει σχετικά τη Δι¬ 
αχειριστική Αρχή. 

χϋ. Πριν από την υποβολή των εγγράφων κλεισίματος 
για το Επιχειρησιακό Πρόγραμμα, μεριμνά για την αφαί¬ 
ρεση τυχόν καθαρών εσόδων που δημιουργούνται στα 
συγχρηματοδοτούμενα έργα και τα οποία δεν έχουν 
ληφθεί υπόψη κατά την υποβολή των δηλώσεων δα¬ 
πανών στην Επιτροπή. 

χίϋ. Μεριμνά για την παροχή στοιχείων προόδου εκτέ¬ 
λεσης των πράξεων όπου αυτό απαιτείται. 

χίν. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του συστήματος διαχείρισης 
και ελέγχου. 

χν. Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και 
επαληθεύσεις που πραγματοποιεί σε σχέση με κάθε 
δαπάνη για σκοπούς πιστοποίησης. 

χνί. Συνεργάζεται με την Εθνική Αρχή Συντονισμού 
καθώς και την καθ’ ύλην αρμόδια υπηρεσία συντονισμού 
για θέματα ΕΚΤ και παρέχει σε αυτές κάθε πληροφορία 
που ζητείται. 

χνϋ. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επιθεω¬ 
ρήσεις, καθώς και από όλα τα αρμόδια ελεγκτικά όργα¬ 
να της Ελλάδας ή της Ε.Ε. και παρέχει σε αυτά όλα τα 
αναγκαία στοιχεία για την απρόσκοπτη διενέργεια αυ¬ 
τών. Αποδέχεται διοικητικές ή επιτόπιες επιθεωρήσεις 
από την οικεία Διαχειριστική Αρχή και παρέχει σε αυτή 
όλα τα αναγκαία στοιχεία προκειμένου να επιβεβαιωθεί 
η κατά τον δέοντα τρόπο άσκηση των καθηκόντων που 
της έχουν ανατεθεί. 

χνϋί. Διασφαλίζει ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

α. διάστημα τριών ετών μετά το κλείσιμο του επιχει¬ 
ρησιακού προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

β. διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

γ. τα ανωτέρω διαστήματα διακόπτονται είτε στην 
περίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

χιχ. Συμμορφώνεται με τις απαιτήσεις ενημέρωσης 
και δημοσιότητας που προσδιορίζονται από τη Διαχει¬ 
ριστική Αρχή και με τις απαιτήσεις που ορίζονται στο 
άρθρο 5 του Καν. 1828/2006 για τις κατηγορίες πράξεων 
που διαχειρίζεται. 

χχ. Τηρεί επί τρία έτη μετά την πληρωμή από την 
Επιτροπή του τελικού υπολοίπου για το ΕΠ Πολιτισμός 
2000-2006 όλα τα δικαιολογητικά έγγραφα τα σχετικά 
με τις δαπάνες και τους ελέγχους που αφορούν το 
συγκεκριμένο Επιχειρησιακό Πρόγραμμα και παρέχει 
κάθε αναγκαία πληροφορία στην Επιτροπή καθώς και 
σε κάθε αρμόδιο φορέα. Η προθεσμία αυτή διακόπτεται 
σε περίπτωση δικαστικών διώξεων ή κατόπιν αιτιολο¬ 
γημένης αίτησης της Επιτροπής. 

χχί. Παρακολουθεί την τήρηση των υποχρεώσεων των 
τελικών δικαιούχων επί διάστημα πέντε ετών από την 
ημερομηνία έκδοσης της απόφασης ένταξης πράξης 
στο πλαίσιο του ΕΠ Πολιτισμός 2000-2006, προβαίνει 
στις απαραίτητες διοικητικές ενέργειες για την ολοκλή¬ 
ρωση των ημιτελών έργων του εν λόγω Επιχειρησιακού 
Προγράμματος, παρακολουθεί τις σχετικές διαδικασίες 
και ενημερώνει όπου απαιτείται τα αρμόδια όργανα και 
την Επιτροπή. 

III. Μονάδα Γ: Προεγκρίσεων και Επιτόπιων Επαλη¬ 
θεύσεων 


ί. Προβαίνει σε εξέταση της διαδικασίας διακήρυξης 
και τροποποίησης δημοσίων συμβάσεων. Για όσες συμ¬ 
βάσεις εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων προβαίνει επιπλέον 
σε εξέταση κατά τη διαδικασία ανάθεσης της σύμβα¬ 
σης. Η Ειδική Υπηρεσία εκφράζει τη γνώμη της εντός 
αποκλειστικής προθεσμίας είκοσι (20) ημερών από τη 
λήψη των σχετικών στοιχείων. Σε περίπτωση άπρακτης 
παρέλευσης της ανωτέρω προθεσμίας, λογίζεται ότι η 
Ειδική Υπηρεσία έχει παράσχει σύμφωνη γνώμη, φέ- 
ρουσα τη σχετική ευθύνη για τη σύμφωνη αυτή γνώμη. 
Η σύμφωνη γνώμη της Ειδικής Υπηρεσίας ή η τεκμαι- 
ρόμενη σύμφωνη γνώμη αυτής, αποτελεί όρο για τη 
χρηματοδότηση της πράξης. 

ϋ. Διενεργεί επιτόπιες επαληθεύσεις κατά τα προβλε- 
πόμενα στο άρθρο 8 του ν. 3614/2007 προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγμα¬ 
τοποίηση των δαπανών που δηλώνουν οι δικαιούχοι, η 
τήρηση χωριστής λογιστικής μερίδας ή επαρκούς λο¬ 
γιστικής κωδικοποίησης καθώς και η συμμόρφωση των 
πράξεων προς τους εθνικούς και κοινοτικούς κανόνες. Οι 
επιτόπιες επαληθεύσεις διενεργούνται σε συνεργασία 
και συμπληρωματικότητα με τη Μονάδα Β' (μέσω της 
σύστασης κοινών οργάνων αποτελουμένων από στελέχη 
των δύο Μονάδων), στο πλαίσιο του ενιαίου ετήσιου 
προγράμματος επαληθεύσεων. 

ΙίΙ. Προβαίνει στη διενέργεια έκτακτης επιτόπιας επα¬ 
λήθευσης (όπου απαιτείται σε συνεργασία με την Μονά¬ 
δα Β'), εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου, ενημερώνει 
την Αρχή Πιστοποίησης και όπου απαιτείται ζητά την 
αναστολή χρηματοδότησης της πράξης από την αρ¬ 
μόδια υπηρεσία. 

ιν. Συντάσσει τις εκθέσεις επιτόπιας επαλήθευσης που 
διενεργεί και εισηγείται την έγκρισή της από το αρμό¬ 
διο όργανο. Τηρεί αρχεία στο ΟΠΣ για τις επιτόπιες 
επαληθεύσεις που πραγματοποιεί και για την παρακο¬ 
λούθηση τυχόν ευρημάτων, σύμφωνα με τα πρότυπα και 
διαδικασίες του συστήματος διαχείρισης και ελέγχου. 

ν. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο 
και καθορίζουν τις πράξεις ή τις συναλλαγές που επιλέ¬ 
γονται προς επαλήθευση. Καθορίζει - σε συνεργασία με 
την Μονάδα Β'- το μέγεθος του δείγματος, προκειμένου 
να αποκτήσει εύλογη βεβαιότητα ως προς τη νομιμό¬ 
τητα και κανονικότητα των σχετικών πράξεων, όσον 
αφορά το επίπεδο κινδύνου που διαπιστώνεται τον τύπο 
των σχετικών δικαιούχων και πράξεων σύμφωνα με τους 
κανόνες του συστήματος διαχείρισης και ελέγχου. Επα¬ 
νεξετάζει τη μέθοδο δειγματοληψίας σε ετήσια βάση. 

νί Προβαίνει στην ακύρωση μέρους ή του συνόλου της 
δημόσιας συνεισφοράς της πράξης, η οποία επιβάλλεται 
βάσει πορίσματος επιτόπιας επαλήθευσης, σύμφωνα με 
τις διαδικασίες που προβλέπονται στο άρθρο 26 του 
ν. 3614/2007 και στις κανονιστικές πράξεις που εκδίδο- 
νται κατ’ εξουσιοδότηση αυτού ή πορίσματος ελέγχου, 
καταχωρώντας τις αντίστοιχες λογιστικές εγγραφές 
στο ΟΠΣ. 

νϋ. Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, εισηγείται, στον αρμόδιο διατάκτη της σχε- 

τικής δαπάνης για την έκδοση απόφασης ανάκτησης 
αχρεωστήτως καταβληθέντων ποσών, σύμφωνα με τα 
οριζόμενα στην ΥΠΑΣΥΔ. 

νίϋ. Συνεργάζεται με τη Μονάδα Β' για την έκδοση της 
απόφασης ολοκλήρωσης της πράξης. 

ιχ. Συνεργάζεται με τα αρμόδια εθνικά και κοινοτικά 
ελεγκτικά όργανα, την Ειδική Υπηρεσία Διαχείρισης εκά- 
στου επιχειρησιακού προγράμματος για λογαριασμό 
της οποίας ασκεί καθήκοντα ενδιάμεσου φορέα δια¬ 
χείρισης και την Εθνική Αρχή Συντονισμού στο πλαίσιο 
ελέγχων που διενεργούνται από τα προαναφερόμενα 
όργανα, και μεριμνά για την υποβολή απαντήσεων στα 
σχετικά πορίσματα ελέγχου. Παρακολουθεί την πορεία 
εφαρμογής των διορθωτικών μέτρων που λαμβάνονται 
σε συμμόρφωση με τις συστάσεις των πορισμάτων αυ¬ 
τών. 

χ.'Εχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του συστήματος διαχείρισης 
και ελέγχου. 

χί. Παρέχει στην Αρχή Πιστοποίησης όλες τις αναγκαί¬ 
ες πληροφορίες σχετικά με τις διαδικασίες και επαλη¬ 
θεύσεις που πραγματοποιεί σε σχέση με κάθε δαπάνη 
για σκοπούς πιστοποίησης και ενημερώνει σχετικά την 
αρμόδια Διαχειριστική Αρχή. 

χϋ. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επιθεω¬ 
ρήσεις, καθώς και από όλα τα αρμόδια ελεγκτικά όργα¬ 
να της Ελλάδας ή της Ε.Ε. και παρέχει σε αυτά όλα τα 
αναγκαία στοιχεία για την απρόσκοπτη διενέργεια αυ¬ 
τών. Αποδέχεται διοικητικές ή επιτόπιες επιθεωρήσεις 
από την οικεία Διαχειριστική Αρχή και παρέχει σε αυτή 
όλα τα αναγκαία στοιχεία προκειμένου να επιβεβαιωθεί 
η κατά τον δέοντα τρόπο άσκηση των καθηκόντων που 
της έχουν ανατεθεί. 

χϋί. Διασφαλίζει ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

α. διάστημα τριών ετών μετά το κλείσιμο του επιχει¬ 
ρησιακού προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

β. διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

γ. τα ανωτέρω διαστήματα διακόπτονται είτε στην 
περίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

χίν. Συμμορφώνεται με τις απαιτήσεις ενημέρωσης 
και δημοσιότητας που προσδιορίζονται από τη Διαχει¬ 
ριστική Αρχή και με τις απαιτήσεις που ορίζονται στο 
άρθρο 5 του Καν. 1828/2006 για τις κατηγορίες πράξεων 
που διαχειρίζεται. 

χν. Τηρεί επί τρία έτη μετά την πληρωμή από την 
Επιτροπή του τελικού υπολοίπου για το ΕΠ Πολιτισμός 
2000-2006 όλα τα δικαιολογητικά έγγραφα τα σχετικά 
με τις δαπάνες και τους ελέγχους που αφορούν το 
συγκεκριμένο Επιχειρησιακό Πρόγραμμα και παρέχει 
κάθε αναγκαία πληροφορία στην Επιτροπή καθώς και 
σε κάθε αρμόδιο φορέα. Η προθεσμία αυτή διακόπτεται 
σε περίπτωση δικαστικών διώξεων ή κατόπιν αιτιολο¬ 
γημένης αίτησης της Επιτροπής. 


χνι. Προβαίνει στις απαραίτητες διοικητικές ενέργειες 
για την ολοκλήρωση των ημιτελών έργων του του ΕΠ 
Πολιτισμός 2000-2006, παρακολουθεί τις σχετικές δι¬ 
αδικασίες και ενημερώνει όπου απαιτείται τα αρμόδια 
όργανα και την Επιτροπή. 

IV. Μονάδα Δ': Οργάνωσης και Υποστήριξης 
ί. Μεριμνά για την κατάρτιση του ετήσιου προγράμμα¬ 
τος ενεργειών τεχνικής υποστήριξης της εφαρμογής σε 
συνεργασία με τις άλλες μονάδες και την υποβολή του 
προς έγκριση. Εκτελεί τα έργα τεχνικής υποστήριξης 
της εφαρμογής με δικαιούχο την Ειδική Υπηρεσία και 
τηρεί τα στοιχεία φυσικού και οικονομικού αντικειμένου 
των έργων αυτών. 

ϋ Καταρτίζει σε συνεργασία με τις άλλες Μονάδες 
και υποβάλλει στο Γενικό Γραμματέα Πολιτισμού του 
Υπουργείου Παιδείας και Θρησκευμάτων, Πολιτισμού 
και Αθλητισμού μέχρι την 30 Νοεμβρίου εκάστου έτους, 
ετήσιο πρόγραμμα ενεργειών για το επόμενο έτος με 
ποσοτικούς και ποιοτικούς στόχους με βάση τον στρα¬ 
τηγικό προγραμματισμό της Διάσκεψης των Προέδρων 
των Επιτροπών Παρακολούθησης. Καταρτίζει τις περι¬ 
οδικές εκθέσεις για τα επιτευχθέντα αποτελέσματα σε 
σχέση με τους ετήσιους στόχους σε συνεργασία με τις 
άλλες Μονάδες. 

ιϋ. Οργανώνει και λειτουργεί το γραφείο ΟΠΣ, το οποίο 
σε συνεργασία με την αντίστοιχη υπηρεσία της Εθνικής 
Αρχής Συντονισμού, έχει την ευθύνη για την ορθή και 
απρόσκοπτη λειτουργία του ΟΠΣ στην Ειδική Υπηρεσία 
και παρέχει υποστήριξη προς τους χρήστες και τους 
δικαιούχους για την ορθή χρήση και λειτουργία του. 
Παρέχει τεχνική υποστήριξη και εκπαίδευση στο προ¬ 
σωπικό της Ειδικής Υπηρεσίας για τη λειτουργία του 
εξοπλισμού και του λογισμικού. 

ίν. Οργανώνει και λειτουργεί γραφείο πληροφοριών 
για την παροχή άμεσης ενημέρωσης και κατευθύνσε¬ 
ων στους ενδιαφερομένους για θέματα σχετικά με τις 
κατηγορίες πράξεων για τις οποίες η Ειδική Υπηρεσία 
έχει αναλάβει την άσκηση αρμοδιοτήτων διαχείρισης, 
και ιδίως για τα δικαιώματα και τις υποχρεώσεις τους, 
τους εθνικούς και κοινοτικούς κανόνες επιλεξιμότητας 
που εφαρμόζονται, τις ειδικότερες απαιτήσεις για τις 
επί μέρους προκηρύξεις πράξεων, τις απαιτήσεις τή¬ 
ρησης χωριστού λογιστικού συστήματος ή επαρκούς 
λογιστικής κωδικοποίησης, τα στοιχεία που πρέπει να 
τηρούνται και να αποστέλλονται στην Ειδική Υπηρεσία. 

ν. Οργανώνει και τηρεί βιβλιοθήκη εργαλείων, μελε¬ 
τών, στοιχείων και απαραίτητων βοηθημάτων για τις 
ανάγκες της ειδικής υπηρεσίας. 

νί. Χειρίζεται τα θέματα που αφορούν στην υλικο- 
τεχνική υποδομή και το προσωπικό (χορήγηση πάσης 
φύσεως αδειών, έλεγχος παρουσιών κ,λπ.) και ειδικότε¬ 
ρα τα διοικητικά, οικονομικά και τα θέματα οργάνωσης 
και εκπαίδευσης. 

νϋ. Τηρεί το πρωτόκολλο και το αρχείο της υπηρεσίας, 
έχει την ευθύνη διακίνησης των εγγράφων και την εν 
γένει γραμματειακή υποστήριξη των μονάδων και του 
προσωπικού της. 

νίϋ. Βεβαιώνει το γνήσιο της υπογραφής και επικυρώνει 
φωτοαντίγραφα. 

ίχ. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επιθεω¬ 
ρήσεις, καθώς και από όλα τα αρμόδια ελεγκτικά όργα¬ 
να της Ελλάδας ή της Ε.Ε. και παρέχει σε αυτά όλα τα 

αναγκαία στοιχεία για την απρόσκοπτη διενέργεια αυ¬ 
τών. Αποδέχεται διοικητικές ή επιτόπιες επιθεωρήσεις 
από την οικεία Διαχειριστική Αρχή και παρέχει σε αυτή 
όλα τα αναγκαία στοιχεία προκειμένου να επιβεβαιωθεί 
η κατά τον δέοντα τρόπο άσκηση των καθηκόντων που 
της έχουν ανατεθεί. 

χ. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από τη Διαχειριστι¬ 
κή Αρχή και με τις απαιτήσεις που ορίζονται στο άρθρο 
5 του Καν. 1828/2006 για τις κατηγορίες πράξεων που 
διαχειρίζεται. 

χι. Τηρεί επί τρία έτη μετά την πληρωμή από την 
Επιτροπή του τελικού υπολοίπου για το ΕΠ Πολιτισμός 
2000-2006 όλα τα δικαιολογητικά έγγραφα τα σχετικά 
με τις δαπάνες και τους ελέγχους που αφορούν το 
συγκεκριμένο Επιχειρησιακό Πρόγραμμα και παρέχει 
κάθε αναγκαία πληροφορία στην Επιτροπή καθώς και 
σε κάθε αρμόδιο φορέα. Η προθεσμία αυτή διακόπτεται 
σε περίπτωση δικαστικών διώξεων ή κατόπιν αιτιολο¬ 
γημένης αίτησης της Επιτροπής. 

χϋ. Διασφαλίζει την τήρηση των υποχρεώσεών της ως 
τελικός δικαιούχος επί διάστημα πέντε ετών από την 
ημερομηνία έκδοσης της απόφασης ένταξης πράξης 
στο πλαίσιο του ΕΠ Πολιτισμός 2000-2006, προβαίνει 
στις απαραίτητες διοικητικές ενέργειες για την ολοκλή¬ 
ρωση των ημιτελών έργων του εν λόγω Επιχειρησιακού 
Προγράμματος, παρακολουθεί τις σχετικές διαδικασίες 
και ενημερώνει όπου απαιτείται τα αρμόδια όργανα και 
την Επιτροπή. 

Αρθρο 4 

Προσωπικό της Ειδικής Υπηρεσίας Τομέα Πολιτισμού 

1. Για τη στελέχωση της Ειδικής Υπηρεσίας Τομέα 
Πολιτισμού εφαρμόζεται το άρθρο 18 του Ν.3614/2007, 
όπως ισχύει (ΦΕΚ 267/Α'). 

2. Οι αποφάσεις απόσπασης ή μετακίνησης των υπαλ¬ 
λήλων που υπηρετούν καθώς και αυτών που προΐστα- 
νται μέχρι τη δημοσίευση της παρούσας στην Ειδική 
Υπηρεσία Πολιτισμού και Τουρισμού και στις Μονάδες 
Α1, Β1, Γ, και Δ'της Ειδικής Υπηρεσίας Πολιτισμού και 
Τουρισμού που συστάθηκε με την υπ’ αριθμ. ΥΠΠΟ/ 
ΓΝΟΣ/67343/29-12-2000 (ΦΕΚ 1620/Β/2000) Κοινή Υπουρ¬ 
γική Απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Οικονομίας και Οικονομικών 
και Πολιτισμού, όπως τροποποιήθηκε μεταγενέστερα 
και και αναδιαρθρώθηκε με την υπ’ αριθμ. ΕΥΤΟΠ/Δ/ 
ΦVI11Α/266/28-1 -2011 (ΦΕΚ 240/Β/11-2-1011) κοινή υπουργι¬ 
κή απόφαση, λογίζονται μέχρι τη λήξη τους ως αποφά¬ 
σεις απόσπασης ή μετακίνησης στην Ειδική Υπηρεσία 
της παρούσας. 

3. Η απόφαση ανάθεσης καθηκόντων Προϊσταμένου 
της Ειδικής Υπηρεσίας Πολιτισμού και Τουρισμού καθώς 
και οι αποφάσεις ανάθεσης καθηκόντων Προϊσταμένων 
των Μονάδων Α1, Β1, Γ και Δ της Ειδικής Υπηρεσίας Πο¬ 
λιτισμού και Τουρισμού, λογίζονται μέχρι τη λήξη τους, 
ως απόφαση ανάθεσης καθηκόντων Προϊσταμένου της 
Ειδικής Υπηρεσίας Τομέα Πολιτισμού και αποφάσεις 
ανάθεσης καθηκόντων Προϊσταμένων των Μονάδων 
Α, Β, Γ και Δ αντιστοίχως της Ειδικής Υπηρεσίας της 
παρούσας. 

4. Το προσωπικό της Ειδικής Υπηρεσίας Τομέα Πολι¬ 
τισμού ανέρχεται σε 34 άτομα τα οποία είναι: 

- Κατηγορία Πανεπιστημιακής Εκπαίδευσης (Π.Ε.), 
συμπεριλαμβανομένου και του ειδικού επιστημονικού 
προσωπικού, 27 άτομα. 


- Κατηγορία Τεχνολογικής Εκπαίδευσης (Τ.Ε.), 2 άτομα. 

- Κατηγορία Δευτεροβάθμιας Εκπαίδευσης (Δ.Ε.), 5 
άτομα. 

Άρθρο 5 

Ορισμός Προϊσταμένου της Ειδικής Υπηρεσίας Τομέα 
Πολιτισμού και των ασκούντων καθήκοντα προϊσταμέ¬ 
νων στις μονάδες της 

1. Για τον ορισμό του προϊσταμένου της Ειδικής Υπη¬ 
ρεσίας Τομέα Πολιτισμού και για τον ορισμό προϊσταμέ¬ 
νων των επιμέρους μονάδων της εφαρμόζεται το άρθρο 
18 του Ν. 3614/2007. Σε περίπτωση απουσίας ή κωλύμ- 
ματος του Προϊσταμένου της Ειδικής Υπηρεσίας, ή κέ¬ 
νωσης της θέσης του, αναπληρώνεται με απόφαση του 
αρμοδίου οργάνου από τον Αναπληρωτή Προϊστάμενο ή 
από υπάλληλο ο οποίος ασκεί καθήκοντα Προϊσταμένου 
Μονάδος της. Σε περίπτωση απουσίας ή κωλύμματος ή 
κένωσης θέσης Προϊσταμένου Μονάδος, αναπληρώνεται 
με απόφαση του αρμοδίου οργάνου από υπάλληλο, ο 
οποίος ασκεί καθήκοντα Προϊσταμένου άλλης Μονάδος. 

2. Η ισχύς της παρούσας απόφασης αρχίζει από τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2013 

οι ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΔΙΚΤΥΩΝ 

ΑΝΤΩΝΙΟΣ ΜΑΝΙΤΑΚΗΣ ΚΩΝ/ΝΟΣ ΧΑΤΖΗΔΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΤΖΑΒΑΡΑΣ 
-♦- 

Αριθμ. 1414 (2) 

Τροποποίηση της υπ' αριθμ. 6422/12-9-2012 (ΦΕΚ 275/ 
τ.Β'/11-10-2012) απόφασης του Περιφερειάρχη Θεσ¬ 
σαλίας περί συγκρότησης τριμελούς Επιτροπής θε¬ 
μάτων Γης και Επίλυσης Διαφορών στην Περιφερει¬ 
ακή Ενότητα (Π.Ε.) Καρδίτσας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87, Α") «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις Π.Δ. 129/2010 «Οργανισμός της Περι¬ 
φέρειας Θεσσαλίας». 

3. Τις διατάξεις του άρθρου 14 του Ν.4061/2012 (ΦΕΚ 
66/τ. Α72012), «Διαχείριση και Προστασία ακινήτων του 
Υπουργείου Αγροτικής Ανάπτυξης και Τροφίμων - Ρύθ¬ 
μιση εμπράγματων δικαιωμάτων και λοιπές διατάξεις», 
σύμφωνα με τις οποίες προβλέπεται η σύσταση και 
συγκρότηση Επιτροπών Θεμάτων Γης και Επίλυσης 
Διαφορών. 

4. Την υπ' αριθμ. 2091/24-8-2012 εισήγηση της Γ ενικής 
Δ/νσης Περιφερειακής Αγροτικής Οικονομίας και Κτηνι¬ 
ατρικής Δ/νση Πολιτικής Γης, της Περιφέρειας Θεσσαλί¬ 
ας για τη σύσταση και συγκρότηση Επιτροπών θεμάτων 
Γης και Επίλυσης Διαφορών στην έδρα της Περιφέρειας 
και σε κάθε Περιφερειακή Ενότητα. 

5. Την υπ' αριθμ. 2092/24-8-2012, απόφαση του Περιφε- 

ρειάρχη Θεσσαλίας, περί συγκρότησης περισσοτέρων 
της μιας Επιτροπών Θεμάτων Γης και Επίλυσης Δια¬ 
φορών στην έδρα της Περιφέρειας και σε κάθε Περι¬ 
φερειακή Ενότητα. 

6. Την αποχώρηση υπαλλήλων της Δ/νσης Αγροτικής 
Οικονομίας και Κτηνιατρικής Π.Ε. Καρδίτσας λόγω συ- 
νταξιοδότησης. 

7. Το γεγονός ότι με την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού ούτε σε βάρος της Περιφέρειας Θεσσαλίας, 
αποφασίζουμε: 

Τροποποιούμε την υπ’ αριθμ. 6422/12-9-2012 (ΦΕΚ 275/ 
τ.Β'/11-10-2012) απόφασή μας περί συγκρότησης Επι¬ 
τροπής Θεμάτων Γης και Επίλυσης Διαφορών της Π.Ε. 
Καρδίτσας, ως ακολούθως: 

1. Κωστής Δημήτριος του Βασιλείου, του κλάδου Π.Ε. 
Γεωτεχνικών, Γεωπόνος με βαθμό Β', Προϊστάμενος 
της Δ/νσης Αγροτικής Οικονομίας και Κτηνιατρικής 
Π.Ε Καρδίτσας, με αναπληρωτή τον Τασιό Απόστολο 
του Παναγιώτη, επίσης του κλάδου Π.Ε. Γεωτεχνικών, 
Γεωπόνος με βαθμό Β', υπάλληλο της ίδιος Υπηρεσίας 

2. Σιαπέρας Αναστάσιος του Λεωνίδα, του κλάδου Τ.Ε. 
Μηχανικών, Τοπογράφος Τ.Ε., με βαθμό Δ', υπάλληλος 
του Τμήματος Τοπογραφίας Εποικισμού και Αναδασμού 
της Δ/νσης Αγροτικής Οικονομίας και Κτηνιατρικής Π.Ε. 
Καρδίτσας με αναπληρώτρια τηνΤάντου Μαρία-Σωτηρία 
του Χρήστου, του ίδιου κλάδου, βαθμού και Υπηρεσίας. 

3. Μυργιώτη Μαγδαληνή του Γεωργίου, υπάλληλος του 
κλάδου Π.Ε. Διοικητικού - Οικονομικού, με βαθμό Δ', της 
Π.Ε. Καρδίτσας, με αναπληρώτρια την Πατούνη Ελένη 
του Γ εωργίου, του κλάδου Π.Ε. Πληροφορικής, με βαθμό 
Γ', της Δ/νσης Αγροτικής Οικονομίας και Κτηνιατρικής 
Π.Ε. Καρδίτσας. 


Πρόεδρο της Επιτροπής ορίζουμε τον Κωστή Δη- 
μήτριο του Βασιλείου, με αναπληρώτρια τη Μυργιώτη 
Μαγδαληνή του Γ εωργίου. 

Γραμματέα της Επιτροπής ορίζουμε την Χριστόφορου 
Βασιλική του Βαίου, του κλάδου Δ.Ε. Διοικητικών, με 
βαθμό Β', υπάλληλο της Δ/νσης Αγροτικής Οικονομίας 
και Κτηνιατρικής Π.Ε. Καρδίτσας με αναπληρώτρια την 
Καπέλλα Θεοδώρα του Χρήστου, του κλάδου Υ.Ε., με 
βαθμό Δ', υπάλληλο της ίδιας Υπηρεσίας. 

Η Επιτροπή έχει αρμοδιότητα για όλη την Περιφερει¬ 
ακή Ενότητα Καρδίτσας. 

Στην ανωτέρω Επιτροπή μετέχει ως μέλος με δικαί¬ 
ωμα ψήφου, Εκπρόσωπος της αρμόδιας Δ.Ο.Υ., στις πε¬ 
ριπτώσεις που απαιτείται καθορισμός τιμήματος καθώς 
επίσης μετέχει ως Πρόεδρος και μέλος αυτής εκπρόσω¬ 
πος του Νομικού Συμβουλίου του Κρότους της Περιφέ¬ 
ρειας Θεσσαλίας για θέματα που εξετάζονται σύμφωνα 
με την παράγραφο 4, του άρθρου 22, του Ν. 4061/2012. 

Ο ορισμός και η κλήση στις συνεδριάσεις των Επιτρο¬ 
πών των μελών της ανωτέρω παραγράφου γίνεται όπως 
ορίζει το όρθρο 14, παράγραφος 3 και 4 του Ν. 4061/2012. 

Η θητεία των μελών ορίζεται διετής τα δε μέλη συνε¬ 
δριάζουν εντός του ωραρίου λειτουργίας της Υπηρεσίας 

Κατά τα λοιπά εφαρμόζονται οι διατάξεις του Κώδικα 
Διοικητικής Διαδικασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 19 Φεβρουάριου 2013 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

